Tento tovar je momentálne nedostupný.
Kód: GUC0045
vinná réva, hyacint, magnólia
konvalinka, jazmín, fialka
pižmo, kosatec, drevo
Parfém je uložený v prekrásne tvarovanom flakóne s priezračne čírym uzáverom evokujúcim mrakodrap. Priezračná kvetinová vôňa inšpirovaná vôňou vínneho kvietku, ktorá dokonale vystihuje moderný štýl značky Gucci. Trblietavá zeleň, tečúca priezračnosť, úžasná zvodnosť. Envy je prvým parfumom dámskej rady, ktorá zosobňuje aktuálnosť bez hraníc a všetkými oslavovaný štýl Gucci.
Parfémy Gucci majú zvláštnu schopnosť pozdvihnúť vaše sebavedomie o dve poschodia nahor. Stačí pár kvapiek vône a vy si ihneď pomyslíte: To je parfém pre mňa! V čom tkvie čaro Gucci? Možno je ukryté vo viac ako storočnej histórii, možno sa doň premieta cesta od skromných začiatkov k sláve a hlavne nedostižná kombinácia tradície a modernosti.
Pri zrode značky Gucci stál v roku 1921 nenápadný muž menom Guccio Gucci, ktorý založil obchod s koženými doplnkami pre jazdu na koňoch. Zrejme mu vtedy vôbec nenapadlo, že práve dal meno módnej legende, ktorá raz uchváti svet. Zatiaľ si len občas odskočil k výrobe tašiek a kabeliek a ďalej trávil čas skôr v stajniach, než na módnych mólach. To jeho potomstvo malo ambicióznejšie ciele a po smrti otca sa traja synovia vrhli do budovania ohlasu značky Gucci. Predaj módnych doplnkov rozvinuli natoľko, že ich zákazníčkami boli aj najžiarivejšie hviezdy vtedajšej doby, napríklad Audrey Hepburn, Jackie Kennedy alebo Grace Kelly. Pôvodne malá talianska firma sa stáva celosvetovým gigantom. V ponuke už zďaleka neboli len originálne tašky a kožené doplnky. Zrazu sa pod značkou s prekríženými písmenami G predstavujú napríklad hodinky, slnečné okuliare, oblečenie alebo parfémy.
Úspech značky je však vykúpený mnohými osobnými problémami a finančnými prepadmi rodiny Gucciovcov, ktoré vyvrcholia v roku 1993 vraždou posledného z dedičov. Značka prechádza do rúk spoločnosti Investcorp a jedným z kreatívnych riaditeľov sa stáva slávny Tom Ford. V súčasnosti je značka Gucci zverená do rúk návrhárky Fridy Giannini a opäť sa vyhrieva na výslní záujmu.
Ponuka parfémov Gucci je veľmi široká a pestrá. Vyznačujú sa typickou talianskou ľahkosťou, ale neboja sa ani určitej dramatickosti a rafinovanosti. Tak dámsky, ako aj pánsky rad parfémov sa snaží dokonale podčiarknuť jedinečnosť svojich nositeľov a veľmi dobre sa im to darí. Medzi najznámejšie vône patrí nadčasová zmyselná Eau De Parfum II. Jemnejšie, ale pritom výrazné kvetinové kompozície prináša rad Flora. Dievčatám sa bude páčiť mladistvý a energický Rush 2. Jemne aromatické tóny ružovej pivonky a vodného jazmínu provokatívne okorenené ružovým korením nájdete v obľúbenej Gucci Envy Me. Medzi mužmi vyhľadávané korenisté variácie prináša klasika Gucci By Gucci Pour Homme. Zástup vyznávačov má aj zvodne provokatívna vôňa Guilty.
Už sa vám dlho nestalo, že by k vám niekto očarene pristúpil a opýtal sa, akú vôňu používate? Vyskúšajte niektorý z parfémov Gucci a o pozornosť máte postarané. Gucci je výzva aj odpoveď pre všetkých, ktorí majú radi luxus a výnimočnosť.
12. januára 2016
Elza
Tak toto je pre mňa jedna zo srdcoviek už dlhé roky. Krásna, zvláštne svieža s luxusným nádychom, a nie je to masovka. Pozitívne ohlasy od chlapov hlavne. Rada ju používam skôr v sychravej jeseni a zime. Má jednu z najlepších výdrží a treba jej fakt minimum. Naslepo by som ju neodporúčala, lebo je ozaj dosť intenzívna a môže to byť potencionálny bolehlav pre niekoho. Tiež by som uvítala jej dostupnosť.
26. februára 2015
Cingelová Zuzana
Dobrý deň, mám veľmi rada vôňu Gucci Envy, ktorú som si u Vás vždy kúpila,ale už dlho nemáte v ponuke toaletnú vodu 100 ml, ktorá sa oveľa viac oplatí kúpiť, ako 30 ml, je to veľmi malé balenie.
15. februára 2015
barbra
univerzálna vôňa skôr na leto, jemná ako vánok, určite nikoho neurazí ani nikomu nebude vadiť ale nie pre individualistov, taká príjemná vôňa na denné nosenie, svieža, čistá
6. decembra 2014
renka
je to najkrajšia vôňa akú som kedy mala. Hodí sa v lete, aj v zime. Prvýkrát som ju voňala na letisku a hneď ma dostala. Je pravda, že každej žene sa nehodí, tak ako aj iné voňavky, treba si najskôr vyskúšať na koži. Je to moja top vôňa, odporúčam
6. decembra 2014
renka
je to najkrajšia vôňa akú som kedy mala. Hodí sa v lete, aj v zime. Prvýkrát som ju voňala na letisku a hneď ma dostala. Je pravda, že každej žene sa nehodí, tak ako aj iné voňavky, treba si najskôr vyskúšať na koži. Je to moja top vôňa, odporúčam